52α. ΒΑΣΙΛΙΚΟΝ ΔΙΑΤΑΓΜΑ της 17 Οκτ./19 Νοεμ.1953 (ΦΕΚ Α΄334) Περί ενοποιήσεως των προγραμμάτων μικρών τοπικών έργων και έργων «Προνοίας – Εργασίας» εις ενιαίον πρόγραμμα «Μικρών Κοινωφελών Εργων» και αποκεντρώσεως της εφαρμογής αυτού. Έχοντες υπ’ όψιν: 1.Τα άρθρ.16 και 17 του Α.Ν.1671/1951 «περί Υπουργικού Συμβουλίου και Υπουργείων», την παρ.3 του άρθρ.1 του Νόμ.1439/1950 «περί οργανώσεως  του  Υπουργείου  Συντονισμού»,   την  παρ.2 του άρθρ.4 του Α.Ν.894/1949 «περί συντονισμού των μέτρων δια την θεραπείαν των πάσης φύσεως αναγκών των συμμοριοπλήκτων», ως εκυρώθη δια του Ν.Δ/τος 1225/49, το από 8.10.49 Β.Δ/μα «περί κωδικοποιήσεως κλπ. των ισχυουσών διατάξεων Νόμων περί Νομαρχών, Επάρχων, Νομαρχιών και Γραφείων Επάρχων». 2.Την υπ’ αριθ.4291 γνωμοδότησιν του Συμβουλίου Επικρατείας, προτάσει του Ημετέρου Υπουργικού Συμβουλίου, απεφασίσαμεν και διατάσσομεν: 2.Γ.α.52α Νομαρχίες Άρθρ.1.-1.Άπασαι αι πιστώσεις του Κρατικού Προϋπολογισμού αι προοριζόμεναι δι’ εκτέλεσιν έργων των κάτωθι κατηγοριών. α)Μικρά Έργα Εγγείων Βελτιώσεων (Προϋπολογισμός Δημοσίων Επενδύσεων 1952-53, Υπουργείου Γεωργίας Κεφ.4/5). β)Κοινοτικά Εργα δι’ εθελοντικής εργασίας (Προϋπολογισμός Δημοσίων Επενδύσεων 1952/53, Υπουργ. Εσωτερικών Κεφ.1/1). γ)Εξυγιαντικά έργα εις οικισμούς, πληθυσμού κάτω των 3000 κατοίκων (Προϋπολογισμός Δημοσίων Επενδύσεων 1952-53 Υπουργείον Κοινωνικής Προνοίας Κεφ.4/1). δ)Εκτέλεσις διαφόρων έργων προγράμματος «Πρόνοια – Εργασία» (Προϋπολογισμός Τρεχουσών Δαπανών 1952-53, Υπουργείον Κοιν. Προνοίας Κεφ.60/1), εγγράφονται από του Οικονομικού έτους 1953-54 εις ειδικόν Κεφάλαιον του Προϋπολογισμού Δημοσίων Επενδύσεων του Υπουργείου Συντονισμού, διατίθενται δια την κάλυψιν μέρους της δαπάνης της απαιτουμένης προς εκτέλεσιν «Μικρών Κοινωφελών Έργων» τα οποία έχουν ως αποτέλεσμα την αύξησιν του μέσου κοινωνικού εισοδήματος των κατοίκων ορεινών και αγροτικών περιοχών, την εξύψωσιν του βιοτικού επιπέδου αυτών και την καταπολέμησιν της υποαπασχολήσεως. Τοιαύτα είναι τα εγγειοβελτιωτικά, τα έργα αγροτικής ή ορεινής επικοινωνίας, τα εξυγιαντικά, τα αντιπλημμυρικά και τα έργα αναζητήσεως, μεταφοράς και διανομής ποσίμου ύδατος. 2.Δια κοινών αποφάσεων των Υπουργών  Συντονισμού, Οικονομικών και του εκάστοτε αρμοδίου    Υπουργού   δύνανται   να   εγγράφωνται εις το αυτό ως άνω Κεφάλαιον του Προϋπολογισμού Δημοσίων Επενδύσεων και πιστώσεις προοριζόμεναι δια την εκτέλεσιν μικρών έργων και άλλων κατηγοριών πέραν των εν παρ.1 αναφερομένων. 3.Αι διατιθέμεναι κατά το παρόν άρθρον εκάστοτε δια το πρόγραμμα πιστώσεις, κατανέμονται εις τρείς κατηγορίας έργων ως κάτωθι: α)Τα γεωργικά και δασικά παραγωγικά έργα πάσης φύσεως περιλαμβανομένων και των έργων οδοποιίας προς μεταφοράν γεωργικών και δασικών προϊόντων χρηματοδοτούνται με τα 50% τουλάχιστον των κατά νομούς πιστώσεων. β)Τα εξυγιαντικά έργα του προγράμματος Υγιειονομικής Μηχανικής του Υπουργείου Κοινωνικής Προνοίας χρηματοδοτούνται απαραιτήτως δια ποσοστού τουλάχιστον 10% των κατά νομούς πιστώσεων. γ)Τα διάφορα μικρά των Κοινοτήτων και των Συνοικισμών αυτών, ως και αι οδικαί εργασίαι επικοινωνίας αυτών, δεν δύνανται να χρηματοδοτηθούν με ποσοστόν πλέον των 40% των κατά νομούς πιστώσεων. Τα ανωτέρω ποσοστά δύνανται να μεταβάλλωνται δια κοινών αποφάσεων των Υπουργών Συντονισμού, Γεωργίας, Προνοίας και Εσωτερικών, βάσει προτάσεως του Νομαρχιακού Συμβουλίου και σχετικής εισηγήσεως του κατά το άρθρ.2 Συμβουλίου Επενδύσεων. Άρθρ.2.-1.Η κατανομή κατά νομούς των αναγραφομένων καθ’ έκαστον οικονομικόν έτος εις τον προϋπολογισμόν δημοσίων Επενδύσεων του Υπουργείου Συντονισμού πιστώσεων δια «Μικρά Κοινωφελή Έργα», ενεργείται δια κοινών αποφάσεων των Υπουργών Συντονισμού και Οικονομικών, κατόπιν γνωματεύσεως του Συντονιστικού Συμβουλίου δημοσίων Επενδύσεων εις ο μετέχουν επιπροσθέτως, δια την περίπτωσιν ταύτην, ως τακτικά μέλη και: α)Ο Διευθυντής Τοπικής Αυτοδιοικήσεως του Υπουργείου Εσωτερικών. β)Ο Διευθυντής Δημοσίας Αντιλήψεως του Υπουργείου Κοινωνικής Προνοίας. γ)Ο Διευθυντής Γεωργικών Εφαρμογών του Υπουργείου Γεωργίας. δ)Ο Διευθυντής Εξυγιαντικών έργων του Υπουργείου Κοινωνικής Προνοίας, ή οι νόμιμοι αυτών αναπληρωταί. 2.Η κατανομή κατά έργα των διατιθεμένων εις εκάστην Νομαρχίαν πιστώσεων δια των εν παρ.1 κοινών αποφάσεων των Υπουργών Συντονισμού και Οικονομικών, ενεργείται δι’ αποφάσεων Συμβουλίου εις ο μετέχουν: (Το Συμβούλιον τούτο κατηργήθη δια του Β.Δ.25 Ιουν/10 Ιουλ. 1957, κατωτ. Σελ.206,421). 3.(Αντικατεστάθη δια των διατάξεων του άρθρ.2 του αυτού ως άνω Δ/τος). 4.Η ολική αξία εκάστου έργου, δι’ ο διατίθενται πιστώσεις  κατά τα ανωτέρω δέον να μη υπερβαίνει τα 100.000.000 δραχμάς. Η ως άνω δαπάνη κατασκευής δύναται να φθάση τα 140.000.000 δραχμών υπό τον όρον οτι η επί πλέον διαφορά να καλυφθή εξ ολοκλήρου και καθ’ υπέρβασιν της συνήθους συμμετοχής, από τους ενδιαφερομένους δια την κατασκευήν του έργου. (Αντί για τη σελ. 193)  Σελ. 193(α) Τεύχος 1343 Σελ. 89 Νομαρχίες 2.Γ.α.52α «Προκειμένου 1)περί παραγωγικών γεωργικών έργων, και 2)περί έργων οδοποιίας, αποκλειστικώς αναφερομένων εις διανοίξεις νέων οδών προς παραγωγικάς περιοχάς (αποκλειομένων των περιπτώσεων βελτιώσεως βατότητος ή συντηρήσεως οδών) η ολική αξία εκάστου έργου δύναται να ανέλθη μέχρις 150.000 δραχμών. Η ως άνω δαπάνη κατασκευής δύναται να φθάση τας 200.000 δραχμών υπό τον όρον οτι η επί πλέον διαφορά θα καλυφθή εξ ολοκλήρου και καθ’ υπέρβασιν της συνήθους συμμετοχής, από τους ενδιαφερομένους δια την κατασκευήν του έργου». Το εντός « » δεύτερον εδάφιον προσετέθη δια του άρθρ.1 του από 5/21 Φεβρ.1957 Β.Δ/τος (ΦΕΚ Α΄26). 5.Κατά την κατανομήν των πιστώσεων δέον να προτιμώνται τα έργα δια τα οποία η συμβολή των ενδιαφερομένων (εθελοντική εργασία ή άλλοι πόροι) καλύπτει το μεγαλύτερον ποσοστόν της απαιτουμένης δαπάνης και εν πάση περιπτώσει τουλάχιστον το ποσόν το αφορών τα ημερομίσθια ανειδικεύτων εργατών και χωματουργών. Υπο την έννοιαν του «ενδιαφερομένου» κατά το ανωτέρω εδάφιον περιλαμβάνονται Κοινότητες, Αγροτικοί Συνεταιρισμοί, Ομάδες Αγροκτημάτων, Κοινωφελείς Οργανώσεις και Ιδρύματα, Δημόσιαι και Ιδιωτικαί Επιχειρήσεις και συνδυασμοί των ανωτέρω. 6. «Εις τας περιπτώσεις καθ’ ας το εξαιρετικώς χαμηλόν κοινωνικόν εισόδημα κοινότητός τινος επιβάλλει την έκτακτον οικονομικήν ενίσχυσιν των κατοίκων αυτής παρέχεται στοιχειώδες ημερομίσθιον απλού εργάτου ή ημερομίσθιον αγωγέως μετά διτρόχου ή ζώου, υπο την μορφήν και κατά τα ισχύοντα εις το Πρόγραμμα Πρόνοια-Εργασία. Το ποσόν το παρεχομένον δια τοιαύτα ημερομίσθια, όπερ βαρύνει τας δια «Μικρά Κοινωφελή Έργα» παρεχομένας πιστώσεις επέχει θέσιν συμβολής των ενδιαφερομένων εις το έργον. Εις τας κοινάς αποφάσεις των Υπουργών Συντονισμού και Οικονομικών, περί ων εν παρ.1 του παρόντος, θα καθορίζηται δι’ έκαστον Νομόν, το ποσοστόν των παρεχομένων πιστώσεων όπερ θα δύναται να διατεθή δια των εν παρ.3 αποφάσεων των Νομαρχιακών Συμβουλίων, δι’ έκτακτον οικονομικήν ενίσχυσιν των κατοίκων των απορωτέρων  κοινοτήτων  του  Νομού, υπό μορφήν  εργατικών ημερομισθίων ή ημερομισθίων αγωγέως μετά διτρόχου ή ζώου». Η παρ.6 αντικατεστάθη ως άνω δια του άρθρ.2 του από 5/21 Φεβρ.1957 Β.Δ/τος (ΦΕΚ Α΄26). Σελ. 194(α) Τεύχος 1343 Σελ. 90 Άρθρ.3.-1.Αι διατιθέμεναι δι’ έκαστον έργον πιστώσεις, πλην των περιπτώσεων της παρ.6 του άρθρ.2, παρέχονται ως δάνειον, του οποίου την εξόφλησιν πρός το Δημόσιον αναλαμβάνουν οι αιτούντες την κατασκευήν του έργου δια συμβάσεως ην συνάπτουν ούτοι ως ενδιαφερόμενοι μετά του οικείου Νομάρχου ως εκπροσώπου του Δημοσίου. Ο τύπος των τοιούτων συμβάσεων καθορισθήσεται δια κοινής αποφάσεως των Υπουργών Συντονισμού, Οικονομικών και Εσωτερικών. 2. «Η εξόφλησις του δανείου ενεργείται δι’ ετησίων τοκοχρεωλυτικών δόσεων, εντός προθεσμίας ουχί ανωτέρας των 5 ετών με επιτόκιον 2%. Εις την περίπτωσιν καθ’ ην εις την εκτέλεσιν του έργου προβλέπεται χαριστική επιχορήγησις, τμήμα του ως άνω δανείου ισόποσον προς την χαριστικήν ταύτην επιχορήγησιν χορηγείται ατόκως με διάρκειαν αποπληρωμής μέχρι 10 ετών». Η παρ.2 αντικατεστάθη ως άνω δια του άρθρ.3 του από 5/21 Φεβρ.1957 Β.Δ/τος (ΦΕΚ Α΄26). 3.Της ενάρξεως διαθέσεως πιστώσεων δι’ έκαστον έργον δέον να προηγήται εξασφάλισις της συμβολής των ενδιαφερομένων εις το έργον και η υπογραφή της εν παρ.1 του παρόντος δανειστικής συμβάσεως, αντίγραφα της οποίας ο οικείος Νομάρχης υποβάλλει εις το Υπουργείον Οικονομικών (Γενική Δ/νσις Δ.Λογιστικού) και το Υπουργείον Εσωτερικών Δ./σιν Τοπικής Αυτοδιοικήσεως, Προνοίας ή Γεωργίας κατά την έν άρθρω παρ.1 διάκρισιν έργων. Η διαχείρισις των πιστώσεων ενεργείται κατά τα περί έργων Δημοσίων Επενδύσεων ισχύοντα. Εις έκαστον Νομόν ορίζεται δι’ αποφάσεως του Υπουργού Εσωτερικών, προτάσει του οικείου Νομάρχου, εις υπάλληλος διαχειριστής του λογαριασμού των έργων. 2.Γ.α.52α Νομαρχίες Άρθρ.4.-1.Η ευθύνη της εφαρμογής του προγράμματος «Μικρών Κοινωφελών ΄Εργων» εν εκάστω Νομώ ανήκει εις τον Νομάρχην υποχρεούμενον όπως ανά τρίμηνον υποβάλλη εις τα Υπουργεία Συντονισμού, Εσωτερικών, Γεωργίας και Κοινωνικής Προνοίας εκθέσεις επί της προόδου του προγράμματος. Ο Νομάρχης είναι ωσαύτως υπεύθυνος δια την διεκπεραίωσιν των λαμβανομένων αποφάσεων, την παρακολούθησιν του εκάστοτε καταρτιζομένου προγράμματος, την κατάρτισιν των δελτίων προόδου, τον ετήσιον προϋπολογισμόν αυτού και πάσαν εργασίαν σχετιζομένην με το πρόγραμμα. 2.Η μελέτη και επίβλεψις της εκτελέσεως των έργων του παρόντος προγράμματος ανατίθεται εις τον Νομομηχανικόν. Εις περίπτωσιν όμως εργασιών ειδικής φύσεως ή έργων μικτής σημασίας ή και εις την περίπτωσιν καθ’ ην ο Νομομηχανικός δεν διαθέτει επαρκές προσωπικόν δια την παρακολούθησιν του προγράμματος ή μελέτη και επίβλεψις ανατίθεται δι’ αποφάσεως του Νομάρχου, εις μίαν των Δημοσίων Υπηρεσιών ή την Τεχνικήν Υπηρεσίαν Δήμων και Κοινοτήτων του Νομού, αναλόγως της κατηγορίας της σημασίας του έργου και του διαθεσίμου τεχνικού προσωπικού. Η επιβλέπουσα υπηρεσία είναι υπεύθυνος δια την ενημέρωσιν του Νομάρχου, δια την πορείαν του έργου και δια την παραλαβήν αυτού. Άρθρ.5.-Δια κοινών αποφάσεων των Υπουργών Συντονισμού, Προνοίας, Οικονομικών, Γεωργίας ή Εσωτερικών ρυθμίζονται αι λεπτομέρειαι του παρόντος Β.Δ/τος. Άρθρ.6.-Η κατά την παρ.2 του άρθρ.4 του Α.Ν. υπ’ αριθ.894/49 «περί Συντονισμού των μέτρων δια την θεραπείαν των πάσης φύσεως αναγκών των συμμοριοπλήκτων» ως ούτος εκυρώθη δια του Ν.Δ.1225/1949, αρμοδιότητος του Υπουργείου Συντονισμού πρός έγκρισιν των υποβαλλομένων μελετών προς καθορισμόν των τεχνικών κανόνων εκτελέσεως του προγράμματος «Πρόνοια δια της Εργασίας», μεταβιβάζεται δια του παρόντος εις τους Νομάρχας. Εις τον Ημέτερον επί του Συντονισμού Υπουργόν ανατίθεμεν την δημοσίευσιν και εκτέλεσιν του παρόντος.

[Source: greek_legal_code_raptarchis | Tokens: 9480]